Sam Nartey George

Samuel Nartey George (wɔwoo no Sanda 22, 1985) yɛ Ghana amanyɛnyi. Ɔyɛ National Democratic Congress kuwba. Odzii E. T. Mensah do nkonyim kegyinaa kuw no anan mu wɔ 2016 mbrahyɛbagua abatow no maa Ningo-Prampram Mpasuar. Ɔsanso dzii nkonyim wɔ 2020 Ghana Amansan Abatow no mu na 2024 Ghana Amansan Abatow no mu a mprempren yi ɔyɛ baguanyi wɔ mbrahyɛbagua a ɔtɔdo Akrɔn no wɔ Ghana Kwasafoman a Otsia Anan, a ogyinaa Ningo-Prampram mpasuar anan mu. Ofi Ahwiam, Old Ningo.

 Ahyɛse asetsena na nwomasua 
Sanda 22, 1985 mu na wɔwoo Sam Nartey wɔ Somanya wɔ Ghana Epuei Mantɔw mu. Onyaa BSc. wɔ Kuadwuma mu Mfirdwuma (Asaase & Nsu ho Mfirdwuma) mu wɔ KNUST na L.L.B wɔ London Suapɔn mu (External).[14] Ɔwɔ Executive Master (Dissertation) wɔ Ntawantawadzi, Asomdwee, na Ahobambɔ mu) a ofi Kofi Annan Amanaman Ntamu Asomdwee ne Ntsetsee Asoɛe (KAIPTC).[14][15] Mumu 2022 mu no, owiee MSc wɔ Amanaman Ntamu Nkitahodzi na Diplomacy mu wɔ London Skuul a ɔhwɛ Sikasɛm na Amanyɛsɛm do (External).[16][17]

 Edwuma 
Sam Nartey George yɛ ɔkwankyerɛfo boafo wɔ Ɔman Edwumayɛfo Tsitsenanyi Dwumadzibea fitsi afe 2010 kesi afe 2014 na nkitahodzi ho ɔbemfo wɔ Ɔmampanyin edwumayɛbea fitsi afe 2014 kesi afe 2016.[18] Wɔapaw Sam George dɛ Ɔsoafo a ɔhwɛ Nkitahodzi do wɔ Nkitahodzi, Digital Mfirdwuma na Ndzɛmba Fofor Dwumadzibea.[19]

 Abatow ho abakɔsɛm 

 Abatow a wɔyɛe 
Sanda 21, 2015 no, Sam George dzii Mbrahyɛbaguanyi no a odzi tum mprempren no do nkonyim wɔ Ningo-Prampram Hon. Enoch Teye Mensah (MP fitsi 1996 kesi 2015) wɔ NDC ahyɛse abatow no mu dɛ obenya hokwan agyina kuw no anan mu wɔ 2016 mbrahyɛbagua abatow no mu. Odzii nkonyim wɔ abatow 4,910, a ogyina hɔ ma abatow nyinaa mu 53.4%, ber a E. T. Mensah nyaa abato 2,831, a ogyina hɔ ma 38.5%.[20] 

Afe 2020 abatow mu no, wɔbɔɔ George dɛ odzii nkonyim wɔ Ningo-Prampram Mpasuar mbrahyɛbagua Abatow no mu ɔnam amba 23,860 a onyae a ogyina hɔ ma 63% dze dzii nyia ɔbɛn no paa, Sylvester Tetteh a ofi NPP, a onyaa abatow 13,588 do nkonyim.[21][22][23] Esusuow-Aketseaba 13, 2023 no, wɔkoraa Sam George dɛ National Democratic Congress mbrahyɛbagua ananmusifo maa Mbrahyɛbaguanyi a ɔhwɛ Ningo-Prampram Mpasuar do ɔnam Michael Kwettey Nettey a odzii no do nkonyim wɔ NDC 2023 ahyɛse abatow mu maa hokwan dɛ ogyinaa kuw no anan mu wɔ afe 2024 mbrahyɛbagua abatow mu. Ɔdze abatow 1,036 dzii nkonyim.[24][25]Afe 2024 abatow no mu no, odzii nkonyim bio dze hyɛɛ n’ahendzi a ɔtɔdo ebiasa dɛ MP ma Mpasuar sen nyia ɔnye no roko, Michael Tetteh Eku.[26]

 Mbrahyɛbagua no boayikuw ahorow 
Sam George yɛ Ɔmamfo Akontaabu Boayikuw na Nkitahodzi Boayikuw no kuwba.[1]

 Mbra a ɔko tsia LGBTI 
Ɔnye Mbrahyɛbagua no mu afofor beesuon dze kokoam mbra bi kɔr dɛ wɔmfa nhyɛ LGBTI dwumadzi ahorow a wɔyɛ wɔ ɔman no mu no dɛ nsɛmbɔndzifo.[27] Odzii boayikuw a wɔyɛ baawɔtwe no enyim na ɔyɛɛ asɛm bi kyerɛɛ fie no dze frɛɛ no dɛ "mbra a ɔyɛ nwanwa". Ɔmmfa ho dɛ aman afofor dze sikasɛm mu anohyeto ahorow no too gua no, Sam yii mbra no ano, na ɔkaa dɛ sikasɛm mu ɔhaw biara a ɔman no botum ehyia no bɛyɛ nyia wonntum mmbu enyi nngu do.[28][29][30][31] Afe 2021 mu no, George hunahunaa dɛ ɔbɔtow ahyɛ Australia Ɔmampanyin Gregory Andrews do osiandɛ ɔboaa LGBTQIfo no ntsi.[32][33] Afe 2023 mu no, ɔkasaa tsiaa U.S. Ɔmampanyin Abadziekyir Kamala Harris dɛ ɔboa nyimpa hokwan ahorow a LGBTQfo wɔ.[34]Kenya nsɛm ho amandzɛɛbɔfo Larry Madowo bisabisaa Sam George nsɛm wɔ CNN wɔ Ɔbɛsɛ 9 faa ne nyansahyɛ a ɔdze maa mbra no ho.[35]

 Ankorankor asetsena 
Sam George yɛ Kristonyi na ɔawar.[1] Ɔyɛ Perez Chapel International no kuwba.

 Nhwɛdo 

Nkyekyεmu:Ghana Amanyɛnyi
Nkyekyεmu:National Democratic Congress (Ghana) amanyɛfo
Nkyekyεmu:Ghana Mbrahyɛbaguafo 2021-2025
Nkyekyεmu:Ghana Mbrahyɛbaguafo 2017–2021
Nkyekyεmu:Ghana Mbrahyɛbaguafo 2025–2029